Úradný vestník L 041 , 12/02/2004 S. 0064 - 0066



Rozhodnutie Spoločného výboru č. 163/2003 zo 7. novembra 2003, ktorým sa mení a dopĺňa protokol 30 k Dohode o EHP o osobitných ustanoveniach k organizácii spolupráce v oblasti štatistiky SPOLOČNÝ VÝBOR EHP, so zreteľom na Dohodu o európskom hospodárskom priestore v znení protokolu upravujúcom dohodu o európskom hospodárskom priestore, ďalej len "dohoda", a najmä na jej článok 98, keďže: (1) protokol 30 k dohode bol zmenený a doplnený rozhodnutím Spoločného výboru EHP 99/2000 z 27. októbra 2000 [1]; (2) štatistický program EHP má byť založený na rozhodnutí 2367/2002/ES Európskeho parlamentu a Rady zo 16. decembra 2002 o štatistickom programe spoločenstva na roky 2003 až 2007 [2] a má zahŕňať tie prvky programu, ktoré sú potrebné na opísanie a sledovanie všetkých príslušných hospodárskych, sociálnych a environmentálnych aspektov Európskeho hospodárskeho priestoru; (3) štatistický program EHP má zohľadňovať ustanovenia nariadenia Rady (ES) 322/97 zo 17. februára 1997 o štatistike spoločenstva [3]; (4) protokol 30 k dohode sa má preto zmeniť a doplniť s cieľom umožnenia uskutočňovania takejto rozšírenej spolupráce od 1. januára 2003, ROZHODOL TAKTO: Článok 1 Protokol 30 k dohode sa mení a dopĺňa takto: 1. nasledovné sa vkladá pred odsek 1: "I. Štatistický program na roky 1998 až 2002" ; 2. nasledovné sa vkladá po odseku 7: "II. Štatistický program na roky 2003 až 2007 1. Konferencia zástupcov národných štatistických organizácií zmluvných strán, Štatistický úrad Európskych spoločenstiev (Eurostat) a Úrad štatistického poradcu štátov EZVO (OSA EZVO) riadia štatistickú spoluprácu a vypracujú programy a postupy na štatistickú spoluprácu v úzkej koordinácii s tými, ktoré sú v spoločenstve a sledujú ich vykonávanie. Táto konferencia a Výbor pre štatistický program organizujú tiež úlohy na účely tohto protokolu na spoločných zasadnutiach známych ako konferencia Výboru pre štatistický program/EHP podľa osobitného rokovacieho poriadku, ktorý má vytvoriť konferencia Výboru pre štatistický program/EHP. 2. Štatistický program spoločenstva na roky 2003 až 2007, ako je vytvorený rozhodnutím Európskeho parlamentu a rozhodnutím Rady, na ktoré je vykonaný odkaz v odseku 7, predstavuje rámec na štatistické činnosti EHP, ktoré sa majú vykonať v období medzi 1. januárom 2003 a 31.decembrom 2007. Všetky hlavné oblasti a štatistické témy štatistického programu spoločenstva na roky 2003 až 2007 sa považujú za významné na štatistickú spoluprácu EHP a sú otvorené plnej účasti štátov EZVO. Od 1. januára 2003 Úrad štatistického poradcu vytvorí osobitný štatistický program EHP v konzultácii s vedúcimi pracovnej skupiny národných štatistických úradov EZVO. Ročný štatistický program EHP vypracovaný Komisiou v súlade s rozhodnutím Rady uvedeným v odseku 7 je založený na ročnom programe práce, a to paralelne s týmto ročným programom práce. 3. Štáty EZVO sa od začiatku spolupráce v súvislosti s programami a činnosťami uvedenými v odseku 2 plne zúčastňujú bez práva voliť vo výboroch spoločenstva a iných orgánoch, ktoré pomáhajú Komisii Európskeho spoločenstva pri riadení alebo rozvoji týchto programov alebo činností. 4. Štatistické informácie od štátov EZVO odovzdajú štáty EZVO Eurostatu na uchovanie, spracovanie a rozširovanie. Preto OSA, EZVO úzko spolupracujú so štátmi EZVO a Eurostatom s cieľom zaistenia, aby sa údaje od štátov EZVO vhodne odovzdávali a šírili rôznym užívateľským skupinám prostredníctvom bežných kanálov na rozširovanie ako súčasť štatistík EHP. Postup zaobchádzania so štatistikami štátov EZVO upravuje nariadenie Rady uvedené v odseku 7. 5. Od 1. januára 2003 budú štáty EZVO prispievať finančne v súlade s článkom 82 odsek 1 písmeno a) dohody a finančnými nariadeniami k tomuto dokumentu čiastkou predstavujúcou 75 percent čiastky uvedenej v rozpočtových položkách B5-6 0 0 A a B5-6 0 0 B alebo následným článkom (postup pre štatistické informácie) vloženým do rozpočtu spoločenstva. Štáty EZVO nesú dodatočné náklady, ktoré mal Eurostat pri uchovávaní, spracovávaní a šírení údajov z ich krajín v súlade s príslušným memorandom dohody medzi sekretariátom EZVO a Eurostatom týkajúcej sa príspevku EZVO spojeného s týmto odsekom. Štáty EZVO prispievajú finančne k režijným nákladom spoločenstva iným ako tie, ktoré sa vyskytli pri uchovávaní, šírení alebo spracovaní údajov v súlade s článkom 82 odsek 1 písmeno b) dohody. 6. Správa hodnotiaca, či boli dosiahnuté ciele, priority a činnosti plánované počas obdobia od 1. januára 2003 do 31. decembra 2007, sa vypracuje a predloží konferencii Výboru pre štatistický program/EHP, na ktorú sa vykonáva odkaz v odseku 1, a spoločnému výboru EHP. 7. Predmetom tohto protokolu sú nasledovné akty spoločenstva: - 397 R 0322: nariadenie Rady (ES) 322/97 zo 17. februára 1997 o štatistike spoločenstva (Ú. v. ES L 52, 22.2.1997, s. 1), - 32002 D 2367: rozhodnutie 2367/2002/ES Európskeho parlamentu a Rady zo 16. decembra 2002 o štatistickom programe spoločenstva na obdobie rokov 2003 až 2007 (Ú. v. ES L 358, 31.12.2002, s. 1)." Článok 2 Zoznam výborov odsúhlasených zmluvnými stranami dohody a obsiahnutých v dohodnutej zápisnici k protokolu 30 rokovaní o dohode medzi Európskym hospodárskym spoločenstvom, Európskym združením uhlia a ocele a ich členskými štátmi a štátmi EZVO o Európskej hospodárskej oblasti je bez toho, aby bola dotknutá účasť štátov EZVO v akomkoľvek inom výbore spoločenstva alebo orgáne v súlade s odsekom 3 protokolu 30 v znení tohto rozhodnutia. Článok 3 Toto rozhodnutie nadobúda účinnosť prvý deň po jeho poslednom oznámení Spoločnému výboru EHP podľa článku 103 odsek 1 dohody [4]. Bude sa uplatňovať od 1.1.2003. Článok 4 Toto rozhodnutie sa uverejní v oddieli EHP a v dodatku EHP k Úradnému vestníku Európskej únie. V Bruseli 7. novembra 2003 Za Spoločný výbor EHP predseda HSH Prinz Nikolaus von Liechtenstein [1] Ú. v. ES L 7, 11.1.2001, s. 29. [2] Ú. v. ES L 358, 31.12.2002, s. 1. [3] Ú. v. ES L 52, 22.2.1997, s. 1. [4] Vyznačené ústavné požiadavky. --------------------------------------------------